Sukobi u Grčkoj
Prvog dana 48-očasovnog generalnog štrajka izbili su sukobi, u okviru najnovijih protesta stanovnika Grčke 
Veliko nezadovoljstvo se nastavilo i u večernjim satima s obzirom da su demonstranti produžili miting ispred zgrade parlamenta da bi političarima koje su izabrali saopštili da im je svega dosta. Noću i danju, cela zajednica demonstranata se formirala na glavnom prestoničkom trgu pred parlamentom. Oni se tu okupljaju više od mesec dana, a među njima je i Fula Farmakidi „ Grci se protive smanjenju javnih troškova i povećanju poreza, što je protekle godine dovelo do smanjenja socijalne pomoći i otpuštanja ljudi. Demonstranti ovde jedu, neki tu i spavaju, a većina raspravja o politici i ekonomiji. To je neka vrste mirne i kontrolisane akcije. Međutim, prizori na ulicama su povremeno mnogo ratoborniji. Policija baca suzavac na aktiviste, među kojima ima mnogo mladih koji gađaju policiju kamenicama i molotovljevim koktelima. Sindikati istovremeno igraju svoju veliku ulogu. Oni se energično štrajkovima i demonstracijama bore protiv smanjenja troškova i namere vlade da rasproda državnu imovinu, uključujući puteve, vodovodne kompanije i banke. Ektoras Kavadijas je potpredsednik grčke Štedionice čiji deo bi vlada htela da proda. On naglašava da radnici ne bi trebalo da budu primorani da isplaćuju državne dugove. „ Grčka nije jedina evropska zemlja u kojoj ima nereda. Španiju pogađa serija protesta još od maja. U prestonici Mardidu, demonstranti koji sebe nazivaju „indignadosima“ – „razočaranima“, mesec dana se okupljaju na trgu. Kod Bastilje u Parizu, i Francuzi izražavaju svoje nezadovoljstvo. Ijen Beg, iz Londonske škole za ekonomiju, kaže da ljudi širom Evrope trpe posledice oštrih mera štednje. Dok Grci nastavljaju svoje ljutito protivljenje, stabilnost Grčke je na samoj oštrici noža.